סאטרדיי נייט

סאטרדיי נייט (באנגלית: Saturday Night) הוא מותחן קומי-ביוגרפי אמריקאי שבוים על ידי ג'ייסון רייטמן על פי תסריט שכתב יחד עם גיל קינן; שניהם גם שותפים להפקת הסרט לצד ג'ייסון בלומנפלד ופיטר רייס. בסרט מככב אנסמבל שחקנים רחב הכולל את גבריאל לבל, רייצ'ל סנוט, קורי מייקל סמית', אלה האנט, דילן או'בריאן, אמילי פייר, מאט ווד, למורן מוריס, קים מטולה, פין וולפהארד, ניקולס בראון, קופר הופמן, אנדרו בארת' פלדמן, קאיה גרבר, טומי דיואי, וילם דפו, מתיו ריס וג'יי קיי סימונס. עלילת הסרט מתרחשת בשנת 1975, ומגוללת את האירועים שהובילו לשידור הבכורה של תוכנית האירוח של רשת "NBC", "סאטרדיי נייט", שלימים נודעה בשם "סאטרדיי נייט לייב". הסרט עתיד לעלות לאקרנים ב-27 בספטמבר 2024 בלוס אנג'לס, ניו יורק וטורונטו, ולאחר מכן צפוי לצאת בהדרגה במקומות נוספים. בשעה 23:30 ב-11 באוקטובר 1975, חבורת קומיקאים ותסריטאים צעירים שינתה את הטלוויזיה – ואת עולם התרבות – לנצח; אך מאחורי הקלעים ב-90 הדקות שקדמו לשידור הבכורה של סאטרדיי נייט לייב, שררו כאוס ומהפכה שכמעט ולא הייתה. גבריאל לבל – לורן מייקלס רייצ'ל סנוט – רוזי שוסטר קורי מייקל סמית' – צ'בי צ'ייס אלה האנט – גילדה רדנר דילן או'בריאן – דן אקרויד אמילי פייר – לארן ניומן מאט ווד – ג'ון בלושי למורן מוריס – גארט מוריס קים מטולה – ג'יין קרטין פין וולפהארד – מתמחה ברשת "NBC" ניקולס בראון – אנדי קאופמן וג'ים הנסון קופר הופמן – דיק אבסול קאיה גרבר – ג'קלין קרלין אנדרו בארת' פלדמן – ניל ליווי טומי דיואי – מייקל אודונוהו וילם דפו – דייוויד טבט מתיו ריס – ג'ורג' קרלין ג'יי קיי סימונס – מילטון ברל ג'ון בטיסט – בילי פרסטון טיילור גריי – אל פרנקן מקייב גרג – טום דייוויס ניקולס פודני – בילי קריסטל אלן בוסקוב – גברת קאופמן בילי בריק ג'ו קרסט – הרב סרג'נט נעמי מקפרסון – ג'ניס איאן קתרין קרטין – ג'ואן קרבונקל ליאנדר סולימאן – אן ביטס במאי 2023 הוכרז שג'ייסון רייטמן יביים, יכתוב ויפיק סרט שיעסוק באחורי הקלעים של יצירת תוכנית האירוח "סאטרדיי נייט לייב" עבור "סרטי סוני". לצורך פיתוח והפקת הסרט, רייטמן, לצד התסריטאי גיל קינן, ערך ראיונות עם צוות השחקנים וצוות ההפקה של עונת הבכורה על מנת לשמור על דיוק היסטורי טוב יותר במהלך כתיבת התסריט. בינואר 2024 נמסר על ליהוקו של גבריאל לבל לגילום דמותו של לורן מייקלס, בתפקידו הראשי השני לאחר גילום דמותו של סמי פייבלמן בסרטו הסמי-אוטוביוגרפי של סטיבן ספילברג משנת 2022, "הפייבלמנים", לצד ליהוקם של קופר הופמן, רייצ'ל סנוט, אלה האנט, אמילי פייר, קים מטולה, דילן או'בריאן, למורן מוריס, קורי מייקל סמית' ומאט ווד. במרץ 2024, נמסר על ליהוקם של ניקולס בראון, טומי דיואי וניקולס פודאני לצוות השחקנים. בהמשך נמסר כי בראון יגלם בתפקיד כפול גם את דמותו של אנדי קאופמן, לצד דמותו של ג'ים הנסון. את דמותו של קאופמן במקור נועד לגלם בני ספדי, שנאלץ לעזוב את הפקת הסרט עקב אילוצים בלוח הזמנים שלו. בשלהי מרץ 2024, נמסר על ליהוקם של אנדרו בארת' פלדמן, קאיה גרבר, פין וולפהארד, ג'יי קיי סימונס, בילי בריק, ג'ו קרסט, טיילור גריי, מקייב גרג ווילם דפו. עוד נמסר כי ג'ון בטיסט, שנשכר להלחין את הפרטיטורה עבור הסרט, לוהק בנוסף לגילום דמותו בילי פרסטון. באפריל 2024, נמסר על ליהוקה של נעמי מקפירסון מלהקת מונא לוהקה לגילום דמותה של ג'ניס איאן; וביוני 2024, על ליהוקה של ליאנדר סולימאן לגילום דמותה של הסופרת אן ביטס. צילומי הסרט החלו במרץ 2024, באטלנטה ובפייטוויל שבג'ורג'יה. בנוסף, מספר סצנות צולמו מחוץ לכיכר רוקפלר ב-9–10 במרץ. ב-30 ביולי 2024, נמסר כי שם הסרט שונה מ-"SNL 1975" ל"סאטרדיי נייט", שהיה השם המקורי של התוכנית בעונתה הראשונה. בנוסף, נמסר כי הסרט יעלה לאקרנים ב-11 באוקטובר 2024, לציון 49 שנים לשידור הבכורה של התוכנית ברשת "NBC". הסרט הוקרן בבכורה בפסטיבל הסרטים טליורייד ב-1 בספטמבר 2024 וזכה לשבחים, כולל תחזיות שאולי יהיה מועמד לאוסקר. בספטמבר 2024, פורסם שהסרט, שהיה אמור לצאת בהפצה רחבה ב-11 באוקטובר 2024, ייצא בתהליך הפצה בשלושה שלבים. הסרט יעלה ב-27 בספטמבר 2024 בלוס אנג'לס, ניו יורק וטורונטו, לאחר מכן ישוחרר בהפצה מוגבלת ב-4 באוקטובר של אותה השנה, ולבסוף יופץ באופן רחב ב-11 באוקטובר. תמונות ראשונות מתוך הסרט פורסמו בלעדית על ידי "ואניטי פייר" ב-7 באוגוסט 2024, ויום לאחר מכן, הופצו הכרזה והקדימון הראשונים. מדיה וקבצים בנושא סאטרדיי נייט בוויקישיתוף "סאטרדיי נייט", במסד הנתונים הקולנועיים IMDb (באנגלית) "סאטרדיי נייט", באתר Rotten Tomatoes (באנגלית) "סאטרדיי נייט", באתר Metacritic (באנגלית) Breznican, Anthony (August 7, 2024). "'Saturday Night' First Look: How the 'SNL' Movie Captures 1975's Wild Opening Night". Vanity Fair. Retrieved August 9, 2024. Katcy Stephan, ‘Saturday Night’ Shifts Two Weeks Earlier With Platform Release in September, Variety, ‏2024-09-07 (באנגלית אמריקאית) "Saturday Night - Synopsis". Saturday Night Movie - Official Website - Sony Pictures. Sony Pictures Entertainment. Archived from the original on August 8, 2024. Retrieved August 9, 2024. Kroll, Justin (May 1, 2023). "Jason Reitman To Direct Movie Based On Behind-The-Scenes Accounts Of 'Saturday Night Live's 1975 Opening Night For Sony; Gil Kenan Co-Writing With Reitman". Deadline Hollywood. Retrieved August 9, 2024. Kroll, Justin (January 19, 2024). "The Fablemans Star Gabriel LaBelle To Play Lorne Michaels In Sony's SNL 1975, Cooper Hoffman And Rachel Sennott Also Join Ensemble". Deadline Hollywood. Retrieved August 9, 2024. Kroll, Justin (January 26, 2024). "'SNL 1975' Movie Finds Its Jane Curtin, Laraine Newman & Gilda Radner". Deadline Hollywood. Retrieved August 9, 2024. Kroll, Justin; D'Alessandro, Anthony (January 30, 2024). "'SNL 1975' Finds Its Garrett Morris, Dan Aykroyd, Chevy Chase And John Belushi". Deadline Hollywood. Retrieved August 9, 2024. Kroll, Justin; D'Alessandro, Anthony (March 7, 2024). "SNL 1975 Origin Movie Finds Its Jim Henson, Michael O'Donoghue And Billy Crystal". Deadline Hollywood. Retrieved August 9, 2024. Riccardo, Nick (July 26, 2024). "Report: Nicholas Braun Is Playing Both Jim Henson and Andy Kaufman in 'SNL 1975'". LateNighter. Retrieved August 9, 2024. Kroll, Justin (March 12, 2024). "'SNL 1975' Origin Movie Adds Andrew Barth Feldman, Kaia Gerber And Finn Wolfhard To Cast". Deadline Hollywood. Retrieved August 9, 2024. Kroll, Justin (March 25, 2024). "J.K. Simmons, Billy Bryk & Joe Chrest Among Final Additions To Jason Reitman's 'SNL 1975'". Deadline Hollywood. Retrieved August 9, 2024. Kroll, Justin (March 29, 2024). "SNL 1975: Willem Dafoe To Play David Tebet In Origin Movie". Deadline Hollywood. Retrieved August 9, 2024. Gajewski, Ryan (March 28, 2024). "Jon Batiste to Score, Appear in Jason Reitman Film SNL 1975 (Exclusive)". The Hollywood Reporter. Retrieved August 9, 2024. Gajewski, Ryan (April 12, 2024). "SNL 1975: Muna's Naomi McPherson to Make Acting Debut With Jason Reitman Film (Exclusive)". The Hollywood Reporter. Retrieved August 9, 2024. Grobar, Matt (June 14, 2024). "Leander Suleiman Joins 'SNL 1975' As Comedy Writer Anne Beatts". Deadline Hollywood. Retrieved August 9, 2024. "Seeking Core Background for Sony Pictures Feature Film SNL 1975". Lead Casting Call. January 28, 2024. Retrieved August 9, 2024. "Production Weekly – Issue 1391 – Thursday, February 29, 2024 / 178 Listings – 38 Pages". Production Weekly. February 29, 2024. Archived from the original on March 2, 2024. Retrieved August 9, 2024. "Now Filming In Georgia". www.georgia.org. Davids, Brian (March 13, 2024). "Finn Wolfhard Talks Ghostbusters: Frozen Empire, The Grandeur of Stranger Things 5 and SNL 1975". The Hollywood Reporter. Retrieved August 9, 2024. D'Alessandro, Anthony (July 30, 2024). "Jason Reitman's 'SNL' Movie Gets Title & Fall Release Date". Deadline. Retrieved August 9, 2024. Kuznikov, Selena (August 8, 2024). "'Saturday Night' Trailer: Jason Reitman Recreates the First 'SNL' Episode in 1975 as Lorne Michaels and the Cast Spiral Under Pressure". Variety. Retrieved August 9, 2024.